b'\n_START_ARTICLE_\nMarjan Marin\xc5\xa1ek\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani osnovni \xc5\xa1oli se je vpisal na celjsko gimnazijo. Po maturi je \xc5\xa1tudiral pravo v Ljubljani, tako da je bil po poklicu univerzitetni diplomirani pravnik. Zaposlil se je v \xc5\xbdelezarni \xc5\xa0tore, leta 1968 pa v Gorenju, kjer je bil prvi pravni referent. Leta 1970 je opravljal sodni\xc5\xa1ko prakso na Okro\xc5\xbenem sodi\xc5\xa1\xc4\x8du v Celju in istega leta opravil pravosodni izpit. Leta 1974 je bil izvoljen za podpredsednika Izvr\xc5\xa1nega sveta ob\xc4\x8dine Velenje. Leto kasneje je bil imenovan za ravnatelja novega Kulturnega centra Velenje (danes Kulturni dom Ivana Napotnika), ki ga je moral \xc5\xa1ele ustanoviti. Ravnateljeval je do leta 1987, od tedaj do upokojitve leta 2007 je bil vodja prireditvenih dejavnosti._NEWLINE_Prijateljeval je s pisateljico Astrid Lindgren. Ve\xc4\x8dkrat je imel z njo intervjuje, obiskal pa jo je tudi na \xc5\xa0vedskem. Kasneje je o njej napisal knjigo. _NEWLINE_Najbolj je poznan po velenjski prireditvi Pikin festival, ki je od leta 1990 do danes postala poznana tudi izven meja Slovenije.'